Document ID: 31997L0054

ΟΔΗΓΙΑ 97/54/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 23ης Σεπτεμβρίου 1997 περί τροποποιήσεως, καθ' όσον αφορά τη μέγιστη εκ κατασκευής ταχύτητα των τροχοφόρων γεωργικών ή δασικών ελκυστήρων, των οδηγιών του Συμβουλίου 74/150/ΕΟΚ, 74/151/ΕΟΚ, 74/152/ΕΟΚ, 74/346/ΕΟΚ, 74/347/ΕΟΚ, 75/321/ΕΟΚ, 75/322/ΕΟΚ, 76/432/ΕΟΚ, 76/763/ΕΟΚ, 77/311/ΕΟΚ, 77/537/ΕΟΚ, 78/764/ΕΟΚ, 78/933/ΕΟΚ, 79/532/ΕΟΚ, 79/533/ΕΟΚ, 80/720/ΕΟΚ, 86/297/ΕΟΚ, 86/415/ΕΟΚ και 89/173/ΕΟΚ
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,
την πρόταση της Επιτροπής (1),
τη γνώμη της Οικονομικής και Κοινωνικής Επιτροπής (2)
Αποφασίζοντας με τη διαδικασία του άρθρου 189 Β της συνθήκης (3),
Εκτιμώντας:
ότι το πεδίο εφαρμογής της οδηγίαςς 74/150/ΕΟΚ του Συμβουλίου, της 4ης Μαρτίου 1974, περί προσεγγίσεως των νομοθεσιών των κρατών μελών σχετικά με την έγκριση τύπου των τροχοφόρων γεωργικών και δασικών ελκυστήρων (4) περιορίζεται επί του παρόντος στους ελκυστήρες με μέγιστη εκ κατασκευής ταχύτητα μεταξύ 6 και 30 Km/h 7
ότι η μέγιστη εκ κατασκευής ταχύτητα ενός μεγάλου αριθμού ελκυστήρων υπερβαίνει σήμερα τα 30km/h 7 ότι, ως εκ τούτου, έχει καταστεί αναγκαία η τροποποίηση της οδηγίας 74/150/ΕΟΚ και των ειδικών οδηγιών που αποτελούν τμήμα του όλου ευρωπαϊκού συστήματος έγκρισης τύπου οχημάτων, το οποίο ισχύει για τα οχήματα αυτά, ώστε να αποφευχθεί η σταθερή μείωση του αριθμού των οχημάτων στα οποία εφαρμόζεται η εν λόγω διαδικασία 7
ότι το πεδίο εφαρμογής των ειδικών οδηγιών 74/151/ΕΟΚ (5), 74/152/ΕΟΚ (6), 74/346/ΕΟΚ (7), 74/347/ΕΟΚ (8), 75/321/ΕΟΚ (9), 75/322/ΕΟΚ (10), 76/432/ΕΟΚ (11), 76/763/ΕΟΚ (12), 77/311/ΕΟΚ (13), 77/537/ΕΟΚ (14), 78/764/ΕΟΚ (15), 78/933/ΕΟΚ (16), 79/532/ΕΟΚ (17), 79/533/ΕΟΚ (18), 80/720/ΕΟΚ (19), 86/297/ΕΟΚ (20), 86/415/ΕΟΚ (21) και 89/173/ΕΟΚ (22), καθορίζεται συγκεκριμένα με βάση τη μέγιστη εκ κατασκευής ταχύτητα 7 ότι και οι οδηγίες αυτές πρέπει να τροποποιηθούν σύμφωνα με την προβλεπόμενη στο άρθρο 12 της οδηγίας 74/150/ΕΟΚ διαδικασία, ώστε να αποφευχθεί η σταθερή μείωση του αριθμού των οχημάτων στα οποία αυτές εφαρμόζονται 7
ότι είναι σκόπιμο να αυξηθεί η εκ κατασκευής ταχύτητα από 30 σε 40 km/h 7
ότι η αύξηση της μέγιστης εκ κατασκευής ταχύτητας που χρησιμοποιείται για τον καθορισμό του πεδίου εφαρμογής της οδηγίας 74/150/ΕΟΚ και ορισμένων ειδικών οδηγιών πρέπει να συνοδευθεί από προσαρμογή της οδηγίας 76/432/ΕΟΚ του Συμβουλίου, της 6ης Απριλίου 1976, περί προσεγγίσεως των νομοθεσιών των κρατών μελών σχετικά με τις διατάξεις πέδησης των τροχοφόρων γεωργικών ή δασικών ελκυστήρων (23) 7 ότι η προσαρμογή αυτή αποτελεί αντικείμενο χωριστής νομοθεσίας, η οποία δεν πρέπει να αρχίσει να ισχύει μετά την παρούσα οδηγία 7
ότι είναι αναγκαία η βελτίωση και η εναρμόνιση όλων των παραμέτρων που συνδέονται με την ασφάλεια, όπως η εγκατάσταση ζωνών ασφαλείας 7
ότι οι ρυπογόνες ουσίες που εκπέμπονται από τους ελκυστήρες θα πρέπει να αποτελέσουν αντικείμενο κοινοτικής νομοθεσίας,
ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Οι λέξεις «30 km/h» αντικαθίστανται από τις λέξεις «40 km/h»:
- στο άρθρο 1 παράγραφος 2 των οδηγιών 74/150/ΕΟΚ, 74/151/ΕΟΚ, 74/152/ΕΟΚ, 74/346/ΕΟΚ, 74/347/ΕΟΚ, 75/321/ΕΟΚ, 75/322/ΕΟΚ, 76/432/ΕΟΚ, 76/763/ΕΟΚ, 77/311/ΕΟΚ, 77/537/ΕΟΚ, 78/933/ΕΟΚ, 79/532/ΕΟΚ, 79/533/ΕΟΚ, 80/720/ΕΟΚ, 86/297/ΕΟΚ, 86/415/ΕΟΚ και 89/173/ΕΟΚ,
- στο άρθρο 9 παράγραφος 2 της οδηγίας 78/764/ΕΟΚ και
- στο σημείο 1.5 του παραρτήματος της οδηγίας 74/152/ΕΟΚ.
Άρθρο 2
Τα κράτη μέλη θεσπίζουν και δημοσιεύουν τις αναγκαίες διατάξεις για να συμμορφωθούν προς την παρούσα οδηγία πριν από τις 23 Σεπτεμβρίου 1998 και ενημερώνουν αμέσως την Επιτροπή σχετικά. Εφαρμόζουν τις διατάξεις αυτές από τις 23 Σεπτεμβρίου 1998.
Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.
Άρθρο 3
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 23 Σεπτεμβρίου 1997.

Labels: 8
6